**ÜZLETRÉSZ ADÁSVÉTELI SZERZŐDÉS**

Amely létrejött egyrészről SZOMBATHELY MEGYEI JOGÚ VÁROS ÖNKORMÁNYZATA(9700 Szombathely, Kossuth L. u. 1-3., képviseli: dr. Puskás Tivadar polgármester), mint ***eladó***, míg

másrészről NAGYKANIZSA MEGYEI JOGÚ VÁROS ÖNKORMÁNYZATA (8800 Nagykanizsa, Erzsébet tér 7., adószám:...................., képviseli: Cseresnyés Péter polgármester), mint ***vevő*** között az alábbi tárgyban és feltételekkel, az alulírott helyen és időben:

1./ Szerződő felek egyezően rögzítik azt, hogy a jelen szerződéssel érintett Nyugat-Pannon Járműipari és Mechatronikai Központ Nonprofit Kft. taggyűlésén megszületett az a ........... sz. taggyűlési határozat, amely szerint Szombathely Megyei Jogú Város Önkormányzata eddigi 26 %-os üzletrésze 2 db üzletrészre felosztásra került: 1 db 20 %-os és 1 db 6 %-os üzletrészre. A jogügylet tárgya a 6 %-os üzletrész.

2./ Az Nyugat-Pannon Járműipari és Mechatronikai Központ Nonprofit Kft. főbb adatai:

* A Szombathelyi Törvényszék Cégbírósága tartja nyilván, Cg.: 18-09-111616 sz. alatt
* A cég adószáma: 24291275-2-18
* Ügyvezető: Szijártó Zsolt Ferenc
* Cég székhelye: 9700 Szombathely, Kossuth L. u. 1-3.
* A cég törzstőkéje: 3.000.000,- Ft, amely teljes egészében készpénzbetétből áll.

3./ Eladó fél a fent rögzítettek szerinti 6 %-os üzletrészét eladja, míg vevő fél azt megvásárolja névértéken, azaz **180.000,-** Ft-os vételárért. A vételárat vevő eladó ......................... Banknál vezetett ..................... számlájára jelen szerződés aláírásával egyidejűleg átutalja.

4./ A felek megállapodnak abban, hogy **vevő a 6 %-os üzletrész tulajdonjogát a vételár** hiánytalan **megfizetésével szerzi meg.** A vételár hiánytalan teljesítését eladó jelen okirat aláírásával nyugtázza.

5./ Vevő fél nyilatkozik, hogy a mai napig hatályos társasági szerződést ismeri, de úgyszintén a taggyűlési napirenden szereplő társasági szerződés módosítás tervezetet, illetőleg az alapján a megszövegezendő egységes szerkezetbe foglalt társasági szerződést úgyszintén, valamennyit magára nézve kötelezőnek elismeri, a mai napon aláírta őket. Illetőleg a cég pénzügyi és üzleti helyzetével is tisztában van.

6./ Szerződő felek kijelentik, hogy mind eladó, mind vevő fél jogi személy önkormányzat.

7./ Jelen okirat aláírásával Szijártó Zsolt Ferenc, mint ügyvezető akként nyilatkozik, hogy a kft. tagjai elővásárlási jogukról írásban lemondtak, a cég elővásárlási jogával élni nem kívánt, de úgyszintén nincs elővásárlási jog gyakorlására kijelölt harmadik személy sem.

8./ Az ügyvezető azt a nyilatkozatot is teszi, hogy tudomása szerint a cégnek a NAV által nyilvántartott, túlfizetéssel csökkentett 15 millió Ft-ot meghaladó köztartozása nincsen, tudomása szerint a Kft köztartozással nem bír.

9./ Jelen szerződés elkészítésével és ellenjegyzésével a felek dr. Gyurácz András 9700 Szombathely, Kiskar u. 5.sz. alatti egyéni ügyvédet bízzák meg.

Jelen szerződést a felek elolvasták, értelmezték, így akaratukkal mindenben megegyezőt helybenhagyóan aláírták azzal, hogy egyéb kérdésről rendelkezni nem kívánnak, azokban a hatályos Ptk. rendelkezései szerint járnak el.

Kelt Szombathelyen,

……………………………………………….. ………………………................................

Szombathely Megyei Jogú Város Nagykanizsa Megyei Jogú Város

Önkormányzata Önkormányzata

képv.: képv.:

dr. Puskás Tivadar polgármester Cseresnyés Péter polgármester

…………………………………….......

Szijártó Zsolt Ferenc ügyvezető

Jelen okiratot szerkesztem és ellenjegyzem

Szombathelyen,